**ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ**

**ՆԱԽԱՐԱՐՈՒԹՅՈՒՆ**

**«ԿՐԹՈՒԹՅՈՒՆ ԵՎ ԳՈՐԾՈՒՆԵՈՒԹՅՈՒՆ»**

**ՍՈՑԻԱԼ-ԲԱՐԵԳՈՐԾԱԿԱՆ ԿՐԹԱՄՇԱԿՈՒԹԱՅԻՆ ՀԻՄՆԱԴՐԱՄ**

ՀԵՏԱԶՈՏԱԿԱՆ ԱՇԽԱՏԱՆՔ

Խումբ    Պատմություն

Թեմա    ՍՅՈւՆԻՔԻ ՀԱՄԱՌՈՏ ՊԱՏՄՈւԹՅՈւՆ

Հետազոտող՝    Ռաֆիկ Հակոբյան

                        Սյունիքի  մարզի Շինուհարի միջնակարգ դպրոցի

 պատմության ուսուցիչ

Ղեկավար՝      Մարինե Գրիգորյան

**ԳՈՐԻՍ 2022**

Բովանդակություն

1.Ներածություն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3

2.Հետազոտության ընթացք \_\_\_\_\_\_\_\_\_\_\_\_\_\_\_\_\_\_\_\_\_\_\_\_4

3.Եզրակացություն \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_11

4.Գրականության ցանկ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_12

**ՍՅՈւՆԻՔԻ ՀԱՄԱՌՈՏ ՊԱՏՄՈւԹՅՈւՆ**

**Ներածություն։**

Սույն հետազոտության թեմայի ընտրությունը պայմանավորված է այն մտահոգությամբ, որ վերջին տասնամյակներում, հատկապես 2020թ. 44-օրյա պատերազմից հետո բավականին ակտիվացնել է թուրք ադրբեջանական քարոզչությունը Սյունիք - Զանգեզուրը «պատմական» ադրբեջանական տարածք հռչակելու ուղղությամբ։ Անշուշտ,այդ քարոզչությունը քաղաքական ենթատեքստ ունի և հետապնդում է Թուրքիայի հովանավորությամբ ու անմիջական աջակցությամբ Ադրբեջանի ծավալապաշտական նկրտումները հիմնավորելու, «պատմական » աստառ տալու նպատակ։ Իշխող վարչակարգի հանձնարականներով Ադրբեջանում գրվում են, գրքեր, հրատարակվում քարտեզներ,նկարահանվում ֆիլմեր, որոնք տարբեր լեզուներով ներկայացվում են գիտական ճշմարտությունից հեռու մարդկանց։Խորհրդային շրջանի զեղծարար «պատմաբաններ» զիա բունիաթովներին ու մամեդովսներին ավելացել են ռիզուան հուսեյնովններն ու քյամրան իմանովները։Եվ եթե նախկինում Սյունիքը (նաև Արցախը) հայտարարվում էր աղվանական, ապա ներկայումս փորձեր են արվում Սյունիքի բնիկներին ներկայացնելու էթնիկ թյուրքեր( վերջերս նկարահանած «Զանգեզուր» ֆիլմը դրա լավագույն օրինակն է)։

«Պարզվում» է, որ Տաթևի վանքը, Վահանավանքը, Որոտնավանքը...... իրենց նախնիներն են կառուցել, որոնց Հայ Եկեղեցին ստիպել է մոռանալ մայրենի լեզուն և խոսել հայերեն, իսկ Սյունիքի ներկայի հայ բնակչության մեծ մասը տեղաբնիկ չէ և 1828թ. ներգաղթել է Պարսկաստանից։Սեփականացվում է ամեն ինչ՝ հողը, էթնոսը, պատմությունը, մշակույթը։

 Այս համեստ աշխատանքով փորձ ենք արել համառոտ կերպով ներկայացնել Հայաստանի անբաժան մասը հանդիսացող Սյունյաց աշխարհի պատմությունը վաղ ժամանակներից մինչև Զանգեզուրի խորհրդայնացումը՝1921թ. և նպատակ դրել ցույց տալ , որ Սյունիքը հնագույն ժամանակներից հայ էթնոսի բնակեցման գոտիներից է եղել։ Մինչև ուշ միջնադար այն ունեցել է գրեթե միատարր հայ բնակչություն և առանձնահատուկ դեր է խաղացել Հայոց և ռազմաքաղաքական և հոգևոր մշակութային պատմության մեջ։Եվ որ նրա նկատմամբ պատմական իրավունք ունի միայն հայ ժողովուրդը։ Ավելին, Սյունյաց նահանգի տասներկու գավառներից(Գեղարքունիք, Վայոց ձոր, Այլախ, Ծղուկ,Հաբանդ, Բաղք, Ձորք,Արևիք, Աղահեճք, Կովսական, Երնջակ, Ճահուկ ) վերջին չորսը մաս են կազմում Ադրբեջանի Հանրապետության և եթե կա պատմական իրավունքների խնդիր, ապա պահանջատեր լինելու իրավունքը Հայաստանին է պատկանում և ոչ թե Ադրբեջանին ։

**Հետազոտության ընթացք**

Պատմական Սյունիքը հայ էթնոսի բնակեցման հնագույն գոտիներից է: Դրա լավագույն վկայությունը Սևանի ավազանից մինչև Մեղրի ընկած տարածքում գտնող ժայռապատկեր-գաղափարագրերն են, որոնք ըստ հայագետ-հնագետ Համլետ Մարտիրոսյանի վերծանվում են հայերեն համանունների հիման վրա և կարող են փորագրված լինել միայն հայերեն լեզվամտա- ծողություն ունեցող մարդկանց կողմից:Բարձրաբերձ լեռներով, անդնդախոր ձորերով, հպարտ ու ազատատենչ ժողովրդով հայտնի Սյունաց լեռնաստանը հնուց ի վեր Հայոց աշխարհի հարավ-արևելյան ամուր պատվարն է հանդիսացել և առանձնահատուկ դերակատարում է ունեցել Հայոց պատմության մեջ:

Իր «Սիսական» երկասիրության մեջ Հայր Ղևոնդ Ալիշանը հպարտությամբ փաստում է.«......Սյունիքն է եղել ամենահամառագույնը ազգային ոգու և ավանդների պահպանության մեջ մշտապես ունենալով նախնյաց նշխարներն ու հուշարձանները գրավոր և անգիր..... Եվ գլխա-վորն այն է, որ Հին Հայկազյան իշխանության և անվան անկումից, նաև Արշակունիների և Բագ-րատունիների թագավորությունից առաջ և հետո, միայն Սյունաց իշխաններն են կոչվել “Հայկա-զուններ:»

Իսկ Սյունիքի պատմության լավագույն գիտակ պատմաբան Գրիգոր Գրիգորյանը հավելում է «………որ վաղնջական ժամանակներից Սյունիքը բնակեցված է եղել Հայկ-Սիսակյան զարմի շա-ռավիղներով, որոնք առ այսօր պահպանել են իրենց ազգային դիմագիծը և հոգեկան կերտված-քը: Հայկական լեռնաշխարհ ի այս տարածքը խոշոր դեր է խաղացել իբրև քաղաքակրթության օրրաններից մեկը: Գրերի գյուտից հետո Մեսրոպ Մաշտոցն ու Սահակ Պարթևը Սյունաց (Շա-ղատի) վարդապետարանին վստահեցին Ս. Գրքի թարգմանությունը, որն իր կատարելության համար կոչվեց «Թագուհի թարգմանությանց»:

Մնում է ավելացնել, որ մեր լեռներում էլ քաջության և հիշատակության արժանի գործեր են կատարվել:

Եռաբլրի սարահարթում հայտնաբերված Արտաշես I արքայի (Ք.ա.189-160 թթ.) կանգնեցրած սահմանաքարի արձանագրությունը վկայում է, որ այս շրջանում Սյունիքի իշխան Աշխարհ-ստատը եղել է Արտաշես 1-ին թագադիրը , ինչն ապացուցում է Սյունաց աշխարհի ունեցած առանձնահատուկ կարևորությունը:

«Սյունաց իշխանները բարձր դիրք են ունեցել նաև Տիգրան Մեծի ( Ք.ա. 95-55 թթ.) արքունիքում և օգնել են նրանց ընդարձակելու պետության արևելյան սահմաններն ու այնտեղ հիմնելու Տիգրանակերտ անունով քաղաք»:

Արշակունիների օրոք ևս Սյունիքի նախարարական տունը մնում էր ամենապատվավոր դիրքե-րի վրա: Սյունիքը ոչ միայն Հայաս-տանի մեծ նախարարությունն էր այլև ` Արշակունյաց բանակին տալիս էր բոլոր նախարար-ներից շատ մարտիկներ` 19400` ըստ Զորանամակի: Մի ուժ, որը գերազանցում էր նույնիսկ սահմանապահ բդեշխների մարտիկների թվին: Մինչդեռ այնքան նշանավոր դեր խաղացած Մամիկոնյանները տալիս էրն 1000 մարտիկ, իսկ Բագրատունիները` 1500:

Սյունաց իշխանները երևելի քաջագործություններ են կատարել և պարգևների արժանացել և' հայոց, և ' պարսից, նույիսկ հունաց թագավորների կողմից: Այդ առիթով Սյունաց տան պատմիչը գրում է. «...... այնքան անվանի եղան, որ մինչև անգամ արտոնվեց նրանց արծաթե գահույք ունե-նալ և մարգարտե վարսակալ օգտագործել ու վարազագիր մատանի դնել, նաև կարմիր կոշիկ հագնել ու բռնել ոսկե գավազան` վրան նշված տոհմի անունը և պատվաստիճանը2» : Ինչ խոսք, նման առանձնաշնորհման շատերը կփափագեին:

Հայ-պարսկական քառամյա պատերազմի (364-368թթ.)նախօրեին Սյունաց նախարարության նահապետն էր Անդոք Սյունին, ով սյունեցու վիրավորված արժանապատվության դիմաց` ընդամենը1700 քաջազուն սյունեցի մարտիկներով գրավեց ու թալանեց այն ժամանակվա գեր- տերության ` Պարսկաստանի մայաքաղաք Տիզբոնը: Իսկ նրա դուստր Փառանձեմը , ով 368-369թթ. Հայաստանի փաստացի տիրակալն էր, ոչ միայն կարողացավ լուծե լ Արշակունյաց գահին արժանավոր ժառանգորդ ունենալու հարցը այլև իր հերոսական կեցվածքով ու հաս-տատակամությամբ դարձի բերեց պարսիկների կողմն անցած հայ իշխաններին, որից հետո հայոց զորքը կիրառելով մեր ռազմարվեստում հայտնի գիշերային արտագրոհի հնարքները, անսպասելի հարձակումով ցիրուցան է անում պարսից զորքը Արտագերս ամրոցի պատերի տակ:

412թ. Սյունաց նախարար, ապա Վրաց և Հայոց մարզպան է նշանակվում Վասակ Սյունին, ում վարած մշակութային քաղաքականության մասին բարձր դրվատանքով է խոսումԿորյունը` ան վանելով նրան «այր խորհրդական, և հանճարեղ, և յառաջիմաց շնորհատուր իմաստությամբն Աստուծոյ»: Իսկ Վասակի հետագա գործունեությունը գուցե դեռ նորովի լուսաբանման և վերարժեքավորման կարիք ունի: Սյունաց ռազմիկները գործուն մասնակցություն են ունեցել 481-484թթ. հակապարսկական ապստամբության ժամանակ` հավատարիմ մնալով 450-451թթ. ազատագրական պատերազմի ոգեշնչող, Սյունիքի զավակ Հովսեփ Ա. Վայոց ձորցու և սյունեցի քաջորդիների ավանդներին: Ստեփանոս Օրբելյան պատմիչը անսահման հպարտությամբ է պատմում Վահան Մամիկոնյանի մղած մարտերում Սյունաց իշխաններ Բաբգենի, Բակուրի և Յազդի ցուցաբերած արիության ու տոկունության մասին:

6-րդ դարում պարսկաբյուզանդական հակամարտության պայմաններում պարսից Կուբադ և Խոսրով I արքաները Վիրքի, Հայաստանի և Աղվանքի տարածքներում ստեղծում են պաշտպա-նական ամրությունների շղթա` կազմված շուրջ 300 ամրոցներից, որոնց զգալի մասում տեղա-կայվում են իրենց քաջությամբ և մարտունակությամբ հայտնի Սյունաց ռազմիկներին: Առանձ-նապես կարևորվում էր Կովկասյան լեռնանցքների պաշպանությունը, որտեղից վաչկատուն և ավազակաբարո ցեղեր, շատ հաճախ `Բյուզանդիայի դրդմամբ ներխուժում էին պարսից ենթա-կայության տակ գտնվող շրջաններ և ավերածություններ պատճառում: Այս կապակցությամբ ուշագրավ տեղեկություններ են հաղորդում արաբ պատմիչները: X դարի պատմիչ Իբն ալ- Ֆակիհը գրում է .«Դերբենտի 7 փարսախ երկարությամբ պարսիպների վրա .................. կան 7 անցքեր, որոնցից յուրաքանչյուրի առաջ շինված է մի քաղաք և նրանց մեջ ապրում են զորական-ներ, որոնք կոչվում են Սիյասիկիաներ (իմա-սիսականցիներ)» : Իսկ Յակուտ ալ-Համավին խո-սելով պարսից արքայի կողմից Դերբենտի կառուցման մասին գրում է, որ այն «…. շինված է լեռնային անցքի վրա և այդ վայրերում բնակեցրեց Սայասիջին (այսինքն' սյունեցի )կոչվող ժողո-վուրդը»։

Նվաճելով Սյունիքը 8-րդ դարի սկզբին արաբներն այն Արցախի և Ուտիքի հետ ընդգրկում են ԱռաջինԱրմենիա վարչական շրջանի կազմում`կտրելով Հայոց աշխարհի մնացած շրջաններից: Դրանով արաբները նպատակ ունեին թուլացնել Հայաստանը` նրա տարբեր հատվածների միջև արհեստական խոչընդոտներ ստեղծելով:

Սակայն, պատմաբան Արման Եղիազարյանը նշում է. « Սյունիքի 9-10-րդ դարերի պատմության ուսումնասիրությունը մեզ այն համոզմանն է բերում, որ չնայած Սյունիքի` Առաջին Արմենիայի մեջ մտնելու իրողությանը, այն ամբողջությամբ ընդգրկված էր հայկական միջավայրում, որի արդյունքում` Սյունաց իշխաններն իրենց վճռորոշ ազդեցությունն ունեցան Հայաստանի քաղա-քական անկախության վերականգման գործում»:

9-րդ դարի 2-րդ կեսին հայ իրականության մեջ օրակարգի հարց է դառնում Հայոց պետակա-նության վերականգնումը որին իրենց գործուն մասնակցությունն են բերում Սյունիքի իշխան-ները, ովքեր այն ժամանակվա հայ քաղաքական կյանքի հիմնական դերակատարներից էին: 885թ. Բագրատունիները Սյունաց և մյուս նախարարական տների աջակցությամբ վերականգ-նում են Հայոց թագավորությունը։ Բագրատունիների թագավորությունն ըստ պետական կառուցվածքի ձևի կայանում էր որպես դաշնային պետություն : Երկրի տարբեր շրջաններում ձևավորվում են ինքնուրույն թագավո-րություններ ու իշխանություններ, որոնք, սակայն, ընդունում էին Անիում նստող շահնշահի գե-րագահությունը և պարտավոր էին իրենց վարած արտաքին ու ներքին քաղաքականությունը համաձայնեցնել նրա հետ: Այս պայմաններում, 987թ. Սյունիքի գահերեց իշխան Սմբատը Սյունիքը հռչակում է թագավո-րություն` Կապան մայրաքաղաքով:

Սմբատ թագավորն արքունիքին տալիս է վայելուչ տեսք` նմանվելով խոշոր ինքնակալ թագա-վորներին: Ձևավորում է արքունի պալատական կարգերը, կարգավորում թագավորական զո-րագնդերը, ամրացնում բերդերը, ծավալում շինարարություն: Դրանով հանդերձ, Սյունաց թագավորությունն ամեն կերպ աջակցում էր Բագրատունյաց կենտ-րոնական թագավորներին համապետական ձեռնարկումներում: Այսպես` ըստ Ստեփանոս Տա-րոնցի պատմիչի Սմբատ Բ Բագրատունին սյունաց զորագնդերով էր կռիվներ մղում աբխազ-ների դեմ: Իր աշխարհագրական դիրքով Սյունիքը միշտ հանդիսացել է ամուր պատնեշ հարավ արևել-քից Հայաստան արշավող օտար նվաճողների դեմ: 10-12-րդ դդ. Սյունաց թագավորությունը կարևոր դեր է խաղացել նաև կենտրոնական Հայաստանի վրա արշավող Ատրպատականի և Գանձակի ամիրայությունների դեմ մղվող պատերազմների ժամանակ, որի համար էլ Բագրա-տունիները կարևորել են Սյունիքի հետ կապերը: Բագրատունիների թագավորության անկումից (1045թ.) հետո Սյունաց թագավորության դերն էլ ավելի է մեծանում : Մատթեոս Ուռհայեցի ժամանակագր ի մի վկայությունից պարզվում է, որ այդ շրջանում Հայոց բոլոր եկեղեցիների ծիսակատարությունների ժամանակ Հայոց զորավոր տերեր են հիշել Սյունաց թագավորներին: Սյունիքը համեմատաբար քիչ է տուժում սելջուկ-թյուրքերի արշավանքներից: Առաջին երեք (1047թ., 1048թ., 1054թ.) արշավանքների ժամանակ սելջուկները Սյունիք չմտան, ինչը բա-ցատրվում է Սյունիքի ռազմական հզորությամբ և Գրիգոր Ա (1051-1072թթ.) թագավորի քա-ղաքական հոտառությամբ : Բանակցելով Ալփ - Ասլան սուլթանի հետ Գրիգորը ձևականորեն ճանաչում է սելջուկների գերիշխանությունը , իսկ Ալփ-Ասլանը խոստանում է չխառնվե լ Սյու-նիքի թագավորության գործերին: Լինելով հեռատես և իմաստուն գործիչ Գրիգոր Ա-ն դաշինք է կնքում Արցախի իշխանների հետ, որն ամրապնդվում է դինաստիական ամուսնությամբ: Գիրգոր Ա-ի մահից հետո Սյունաց ազնվականության որոշմամբ թագավոր է հռչակվու մ Սենե-քերիմը` Ստ. Օրբելյանի վկայությամբ` հույժ գեղեցիկ տեսքով և առույգ հասակով հանճարեղ և իմաստուն մի երիտասարդ3: Նա բարեկամական կապ է հաստատում սելջուկյան սուլթան Մե-լիք Շահի հետ`ձգտելով վերադարձնել սելջուկ-թյուրքերի բռնազավթած Սյունաց գավառները: Եվ պատահական չէ, որ օգտվելով Մելիք Շահի բարյացկամ վերաբերմունքից, այս դիվանա-գետ թագավորը, երբեմն նաև սրի ուժով, ընդարձակում է իր տիրույթները: Մելիք Շահի մահից (1092թ.) հետո Սյունիքը եզերող մեծ ու փոքր մուսուլմանական իշխանութ-յունները ջանքեր են գործադրում վերացնելու Սյունիքի թագավորությունը, որոնք ձախողվում են թագավորի շուրջը համախմբված ժողովրդի համառ պայքարի շնորհիվ: Ի տարբերություն հարևան Վասպուրականի իշխողների ովքեր, քրիստոնյա Բյուզանդիայի աջակցությամբ, փաստորեն կործանեցին իրենց երկիրը, Սյունիքի տերերն իրենց հեռատես քա-ղաքականության և դիվանագիտական համառ քայլերի շնորհիվ բարեկամական հարաբերութ-յուններ հաստատեցին սելջուկյան սուլթանների հետ ու պահպանեցին Սյունաց աշխարհն ավե-րիչ ասպատակություններից: Հետագայում այս հեռատես քաղաքականությունը որդեգրեցին Օրբելյան և Պռոշյան իշխանները:

Քաղաքական իրադրության թոհուբոհի մեջ ճիշտ կողմնորոշումը` հեռատես և ազգանպաստ դիվանագիտությունը, պահի զգացողությունը քաղաքական գործչի ամենաէական հատկանիշ-ներն են, որոնցով լիուլի օժտված էր Սյունիքի Սենեքերիմ թագավորը: Սենեքերիմի դավադրական սպանությունից հետո, սակայն , իրավիճակը փոխվում է: 1103 թ. սելջուկ-թյուրքերը Մելիք Շահի երբեմնի մատռվակ Չորթմանի գլխավորությամբ ներխուժում են Բաղք : Նրանք կարողանում են գրավել Կապան մայրաքաղաքը:Բաղաբերդ ամրոցը գրավել չեն կարողանում և մեծ ավարով հետ են վերադառնում: Ավելի ուշ, սելջուկները կարողանում են գրավել Որոտնը,Բղենը, Կաքավաբերդը, Շլորուտը և վերջապես 1170թ.`թագավորության մեծ հենարան Բաղաբերդը: Թշնամին ավերում է երկիրը իսկ Սիսական նախարարական տոհմի վերջին իշխանները ցրիվ են գալիս և ապաստան գտնում տարբեր վայրերում:

12-րդ դարի վերջերից Վրաստանում հաստատված և Վրաց արքունիքում բարձր դիրքերի հա-սած Զաքարյան Զաքարե և Իվանե եղբայրները սկսում են Հայաստանն ազատագրել սելջուկ թյուրքերից: Ի թիվս այլ շրջանների ազատագրվում է նաև Սյունիքը:Լինելով իմաստուն և հեռա-տես գործիչ Զաքարե Զաքարյանը Հայաստանում հիմնում է նոր նախարարական տներ,որոնք միջնադարում հանդիսանում են հայկական պետականության յուրօրինակ կրողները:Սյունիքում հաստատվում են Օրբելյան և Պռոշյան իշխանական տոհմերը, ովքեր կարողացան երկրամասն ազատագրել օտարներից ամրապնդել իրենց իշխանությունը : Սյունիքում Օրբելյան իշխանապետության հիմնադիր է դառնում Լիպարիտ Ա –ն(1221-1260թթ.): Նա ժամանակի ընթացքում տեր է դառնում գրեթե ողջ Սյունիքին:Լիպարիտ իշխանը հայտնի է դառնում շինարարական աշխատանքներով և երկրամասի տարածքային ամբողջականության համար մղած պայքարով: Նրա հաջորդի` Ելիկում Օրբելյանի օրոք Սյունիք են ներխուժում մոն- ղոլ-թաթարները:Սյունաց իշխանը դրսևորելով հմուտ և ճկուն դիվանագիտական կարողություն- ներ լեզու է գտնում մոնղոլ զորավար Ասլան Նոյինի հետ և պահպանել Սյունիքի կիսանկախ վի-ճակը: Եղբոր իմաստուն քաղաքականությունը շարունակում է Սմբատ Օրբելյանը, ով իր եռանդուն ու արգասաբեր գործունեությամբ գերազանցում է նախորդներին և կրում նույնիսկ ,,Արքա'' տիտ-ղոսը: 1273թ .Սյունաց իշխանապետությունն անցնում է Տարսայիճ Օրբելյանին, ում օրոք Սյունիքի իշ- խանությունը հասնում է իր հզորության գագաթնակետին:Սա «.......զորեղ,սրտոտ,պատերազմող մարդ էր ու կազմվածքով ահազդու, բոլոր պատերազմներում մեծամեծ քաջագործություններ էր ցույց տալիս…»-գրում է Ստ. Օրբելյանը: Տարսայիճ իշխանը շինարարական լայն գործունեութ-յուն է ծավալել. կառուցել է եկեղեցիներ ,նորոգել խարխլվաց վանքեր: Տարսայիճ Օրբելյանը սերտ կապեր է հաստատում Սյունիքի բնիկ իշխանական տներից մեկի` Որոտշահերի հետ, նրանց նստավայր ճանաչում Վաղատնի գյուղը, որտեղ էլ ծնվում է Իվանե Որոտշահի որդի Հովհան Որոտնեցին`հետագայի հռչակավոր փիլիսոփան, աստվածաբանն ու րաբունապետը: Սյունաց իշխանության վերելքը շարունակվում է Ելիկում և Բուրթել Մեծ իշխանների օրոք (1290-1346թթ.),որից հետո Օրբելյանների իշխանապետությունը զգալիորեն թուլանում է: 1387թ. Լենկ-Թեմուրի հորդաները գրավում են Տաթևն ու Որոտնաբերդը`փաստորեն վերջ դնե- ով Սյունիքի իշխանապետությանը:

Շուտով Սյունիքը դառնում է միջինասիական քոչվորների ասպատակությունների թատերաբեմ և 1437թ. Բեշքեն Օրբելյան իշխանը 6000 սյունեցի ընտանիքներով գաղթում է Վրաց թագավո- րության կազմում գտնվող Լոռի:Բեշքենի որդի Ռուստամ Օրբելյանը ծառայության մտնելով Հա- յաստանում հաստատված կարակոյունլու թուրքմեն տիրակալ Իսքանդարի մոտ և արժանանա- լով էմիրի տիտղոսի փորձեր է կատարում Այրարատում և Սյունիքում ստեղծել Օրբելյանների հովանու ներքո ինքնավար հայկական իշխանություններ : Այդ փորձերը, սակայն , կանխվում են կարակոյունլուների կողմից : Հայ իշխանը, ստիպված, իր տիրույթները հանձնում Էջմիածնի Մայր Եկեղեցուն և Տաթևի վանքին , որպեսզի սկսված ավելի անկայուն տարիներին գյուղերի և կալվածքների մի մասը գոնե մնար վանքապատկան և չանցներ օտարներին: Իր «Սիսական» աշխատության մեջ Ղևոնդ Ալիշանը Բեշքեն Օրբելյանի մահը թվագրում է 1458թ-ով և որով էլ ավարտվում է Օրբելյանների իշխանապետության 250 ամյա պատմությունը: \*

Թուրք-իրանյան տիրապետության շրջանում (1639թ. Քասրե Շիրինի պայմանագրով Հայաս-տանի տարածքը բաժանվում է Թուրքիայի և Պարսկաստանի միջև): Սյունիքի տարբեր շրջան-ներում իրենց գոյությունը պահպանել էին հայոց երբեմնի հզոր նախարարական համակարգի բեկորները, որոնք էլ հանդիսացան ազատագրական շարժման նախաձեռնողներ: Սյունաց իշխանների մասնակցությամբ են երկրի ազատագրության համար ուղիներ որոնելու նպատակադրումով ժողովներ հրավիրել Հայոց կաթողիկոսներ Ստ. Սալմաստեցին (1547թ.) և Հակոբ Ջուղայեցին(1677թ.): Էջմիածնում սառը և զգուշավոր ընդունելության արժանանալուց հետո սյունեցի իշխանազն Իսրայել Օրին հենց Սյունիքում`Անգեղակոթ գյուղում, Մելիք Սաֆրազի տանը 1699թ. սյունեցի մելիքների հավանությամբ կազմվեց Հայաստանի ազատագրության ծրագիր և երկրի ազատագ-րության հարցը դրեց գործնական հունի մեջ: \* \* Իսրայել Օրու ցանած սերմերն իրենց պտուղը տվին 1722թ.: Վրաստանից 400 քաջերի հետ Սյու-նիք ժամանած Դավիթ Բեկն ամրանալով Շնհեր-Շինուհայր բերդավանում և հենվելով տեղի 550 հոգանոց զորաջոկատի վրա ապստամբության դրոշ է պարզում ընդեմ Պարսից տիրապետութ-յան: Լինելով հմուտ քաղաքագետ Բեկը կարողանում է համախմբել Սյունիքի զինուժը և դրսևորելով զորավարական փայլուն ընդունակություններ կարողանում է Սյունիքի մի մասն ազատագրել թյուրքախոս և քրդախոս ցեղերից: Իսկ 1726թ.-ից հետո նաև հաջող մարտեր է մղում օսմանյան բանակներ դեմ, ինչը ստիպում է պարսից շահ Թահմասպ II-ին 1727թ. հրովարտակով ճանաչել Սյունիքի ինքնավարությունը: Շահի հրովարտակով

Դավիթ Բեկին` որպես տարածաշրջանի զորահրամանատարի և տիրակալի, իրավունք է վե-րապահվում դրամ հատելու և օգտագործելու դրոշմ: Այսպիսով` Սյունաց աշխարհի տարածքի մի մասի վրա (ընդգրկել է ներկայիս Սյունիքի մարզի տարածքը և Նախիջևանի մի մասը) իրականություն է դառնում հայկական պետականության վերականգնումը: Պատահական չէ, որ ուսումնասիրողները Դավիթ Բեկին անվանում են հայոց վերջին , չթագադրված թագավոր: Ցավոք, ժամանակի միջազգային քաղաքական իրողությունները հնարավոր չդարցրին Սյունիքի իշխանապետության հետագա գոյությունը: Այդուհադերձ, 18-րդ դարի Սյունաց ազատամարտը արթնացրեց մեր ժողովրդի ազատագրական պայքարի ոգին, խթանիչ ազդակ հանդիսացավ հող հայրենին օտարից ազատագրելու գիտակցության և կամքի ամրապնդման գործում: \* \* 19-րդ դարի առաջին կեսին ռուս-պարսկական պատերազմների (1804-1813թթ. և 1826-1828թթ.) արդյունքում Սյունիքը հայտնվում է Ռուսական կայսրության կազմում և երկրամասի զարգաց-ման համար ստեղծում են համեմատաբար բարվոք պայմաններ: Ցարական իշխանությունների կամայական վարչական բաժանումների հետևանքով Սյունաց աշխարհի մասերը հայտնվում են տարբեր վարչական միավորների կազմում: Այսուհետև Սյու-նիքն առավելապես հայտնի է դառնում Զանգեզուր անունով, որն իր մեջ ընդգրկում էր ներկա-յիս Սյունիքի մարզը և ԼՂՀ Քաշաթաղի շրջանի մի մասը: Մինչև 1840 թ. Զանգեզուրը մտնում էր Ղարաբաղի պրովինցիայի, ապա` Կասպիական մարզի մեջ ` Շուշու գավառի կազմում որպես առանձին գավառամաս: 1849թ. Զանգեզուրի գավառա-մասը`Գորիս կենտրոնով մաս է դառնում Երևանի նահանգի: 1868թ. ձևավորվում է Զանգեզուրի գավառը`Ելիզավետպոլի նահանգի կազմում:Այս կարգավիճակը պահպանվում է մինչև 1917թ. ռուսական հեղափոխությունները, երբ ցարական կայսրությունը սկսում է փլուզվել, իսկ ազգա- յին երկրամասերը մտնում են ազգային պետականությունների վերականգնման կամ ստեղծման գործընթացների մեջ: 1918թ. մայիսյան հերոսամարտերի արդյունքում վերականգնվում է Հայոց պետականությունը: ՀՀ հռչակումից (1918թ. մայիսի 28) հետո Հովհաննես Քաջազնունու կառավարությունը զգուշա-վոր քաղաքականություն վարելով (կար թուրքական նոր հարձակման վտանգը) խուսափում էր Զանգեզուրն ու Ղարաբաղը անկախ Հայաստանի մաս հռչակել, որոնք կառավարվում էին տեղական Ազգային խորհուրդների կողմից : Հենց այս մարմիններին էլ բախտ է վիճակվում կազմակերպելու Հայոց այդ լեռնագավառների ինքնապաշպանությունը բնիկ հայկական տա-րածքների նկատմամբ տիրոջ հավակնություններով հանդես եկող ադրբեջանական թաթար-ներից և նրանց աջակցող օսմանյան թուրքերից: 1918թ. ամռանը Նախիջևանից Զանգեզուր է մտնում Անդրանիկը և շուրջ 8 ամիս գլխավորում Լեռնաստանի ինքնապաշտպանությունն, ում մեծապես աջակցում են Զանգեզուրի Ազգային խորհրդի ներկայացուցիչներ Արշակ Շիրինյանը, Գեդեոն Տեր-Մինասյանը, Հովակ Ստեփան-յանը և ուրիշներ, ովքեր պատրաստ էին Զանգեզուրը պաշտպանել մինչև արյան վերջին կա-թիլը: 1918թ. աշնանն ավարտվում է Առաջին աշխարամարտը: Թուրքերը հեռանում են Անդրկովկա-սից, որոնց փոխարինում են անգլիացիները:Վերջիններս Բաքվի նավթի «բուրմունքից» գլուխ-ները կորցրած Ղարաբաղի և Զանգեզուրի հարցում որդեգրում են ադրբեջանամետ դիրքորո-շում: Անդրանիկի փորձը 1918թ նոյեմբերին մտնելու Ղարաբաղ ձախողում են հենց անգլիա-ցիները: Առաջին համաշխարհային պատերազմում գերմանաթուրքական բլոկի պարտությունը ՀՀ Կառավարությանը հնարավորություն է տալիս վերանայելու Զանգեզուրի նկատմանբ տարվող քաղաքականոթյունը և 1918թ. մարտին Զանգեզուր` Գորիս է ուղարկում իր ներկայացուցիչ Արսեն Շահմազյանին, որից հետո Անդրանիկը հեռանում է Զանգեզուրից, ապա` Հայաստանից: Արսեն Շահմազյանը տաղանդավոր ռազմական գործիչ լինելով հմտորեն իրականացնում է լեռ-նաշխարհի ինքնապաշտպանությունը մինչև 1919թ. նոյեմբեր: 1919թ. նոյեմբերի վերջին Զանգեզուրի քաղաքացիական իշխանությունը կենտրոնանում է Վա-րիչների խորհրդի ձեռքում ( նախագահ` Սերգեյ Մելիք-Յոլչյան): Երկրամասը ռազմական առումով բաժանվում է 3 պաշտպանական շրջանների` 1.Սիսիան` Հրամանատար` Պողոս Տեր Դավթյան, 2.Կապարգողթ (Կապան,Արևիք, Գողթն)` հրամանատար`Գարեգին Նժդեհ, 3.Բուն Զանգեզուր (Գորիս)`հրամանատար Նիկոլայ Ղազարով: Սրանով հանդերձ, Զանգեզուրի պաշտպանության փաստական ղեկավարը Գ.Նժդեհն էր: 1919թ. նոյեմբեր և 1920թ. հունվար ամիսներին Օխչիի ձորում և Շուռնուխի ուղղությամբ Սյու-նիքի ինքնապաշտպանական ուժերը ոչնչացնելով հակառակորդի կրակակետերը (որոնց գոյության դեպքում Զանգեզուրի ինքնապաշտպանությունը դատապարտված էր անհաջողութ-յան) նվաճում են ռազմավարական կարևոր բնագծեր: Իսկ մինչև 1920 թ. ապրիլ կարողացան վնասազերծել երկրամասում գտնվող թշնամական հենակետերը և մտնել Արցախ: Կարծես թե հայ ժողովուրդը հասել էր իր մասնատված հատվածների միավորմանը: Սակայն, 1920 թ. ապրիլի 28-ին Ադրբեջանի խորհրդայնացումով տարածաշրջանում քաղաքական նոր կացություն է ստեղծվում: Բոլշևիկների ծավալապաշտությունը և ադրբեջանցիների ագրեսիվ զավթողական նկրտումները զուգադիպում են, ինչն էլ կանխորոշում է իրադրության շրջադարձն օգուտ Խորհրդային Ադրբեջանի: 1920թ. մայիսին բոլշևիկյան Կարմիր բանակը մտնում է Արցախ: Հուլիսին խորհրդայնացվում են Գորիսը, Սիսիանը, Կապանը: Նժդեհի վաշտերն ամրանում են Մեղրիում և անօրինակ քաջութ-յամբ հետ մղում Կարմիր բանակի գրոհները: Խորհրդայնացված Զանգեզուրում բոլշևիկյան իշխանությունները հալածանքներ են սկսում տե-ղական բնակչության և նախկին իշխանության ներկայացուցիչների նկատմամբ. 1920թ. օգոս-տոսի 2-ին Կոռնիձորի մոտակայքում դաժանորեն սպանվում են Հայաստանի խորհրդարանի պատգամավորներ Արշակ Շիրինյանը և Վահան Խորենին: Գորիս –Շուշի ճանապարհին, Բեր-դաձորի մոտակա Ծակեր վայրում Արմենակ Ղարագյոզյանի հրամանով գնդակահարվում են Որոտանի կոմիսար Զախար Տեր-Դավթյանը և 17 պետական-քաղաքական գործիչներ: 1920թ. հոկտեմբերի 10-ին նոր իշխանությունների վարած քաղաքականությունից հիասթափ-ված ապստամբում է Կապանը (ի դեպ, շատ բոլշևիկ գործիչներ ընդունել են իրենց թույլ տված սխալները): Շուտով Պողոս Տեր-Դավթյանի գլխավորությամբ հակաբոլշևիկյան ապստամբութ-յան դրոշ է պարզում նաև Սիսիանը: Ազատագրում է այս շրջանը ևս: 1920թ. հոկտեմբերի վերջին Գորիսում տեղակայված բոլշևիկյան զորամասերը (20-րդ և 28-րդ դիվիզիաներ) Առաջին աշխարամարտի ժամանակ գերված թուրք զինվորներից Բաքվում կազմակերպված գնդի (1200սվին ) գնդի հետ հարձակման են անցնում Սիսիանի և Կապանի ուղություններով: Ճանապարհին թուրք ասկյարները, բոլշևիկների լուռ համաձայնությամբ, խժդժություններ են իրականացնում Շինուհայր,Հարժիս գյուղերում, որի պատճառով բոլշևիկյան իշխանությունների նկատմամբ անբարյացկամ վերաբերմունքը ժողովրդի շրջանում վեր է ած- վում բացահայտ ատելության: Նոյեմբերի սկզբներին Սիսիանում հայ մարտիկները գլխովի ջախջախում են Կարմիր բանակի զորամասերին, իսկ Կապանում պարտություն է կրում Ռուսաստանում տեղի ունեցած քաղա-քացիական կռիվներում անպարտելիի հռչակ ձեռք բերած բոլշևիկյան հեծյալ դիվիզիան `հրա- մանատարությամբ Պ.Կուռիշկոյի: Դրանից հետո, 1920թ. նոյեմբերի 21-ին ազատագրվում է Գորիսը: 1920թ. դեկտեմբեր 2-ին խորհրդային իշխանություն է հաստատվում Հայաստանում: Նոր իշխանությունը դիմումէԶանգեզուրի պաշտպաններին խորհրդայնացման պահանջով:Վս- տահություն չընծայելով բոլշևիկյան իշխանություններին, զանգեզուրցիները 1920թ. դեկտեմբե-րի 25-ին Տաթևի վանքում հրավիրում են համազանգեզուրյան առաջին համագումարը: Որոշ-վում է Զանգեզուրը հռչակել ինքնավար, մինչև պարզ կդառնար Հայաստանին միանալու հնա-րավորությունը: Նժդեհը հռչակվում է Սյունիքի սպարապետ: 1921թ. փետրվարին Հայաստանում բռնկված հակաբոլշևիկյան ապստամբությունը ոգևորող նշանակություն է ունենում Զանգեզուրի պաշտպանների վրա, ինչը երկարաձգում է նրանց պայքարը: Հունիսին գորիսեցի Յապոնի ուժերը գրավում են պատմական Սյունիքի մասը հան-դիսացող Վայոց ձոր-Դարալագյազը և միացնում անկախ Սյունիքին: Փետրվարյան ապստամ-բության պարտությունից հետո (1921թ. ապրիլ) Վայոց ձորը ապստամբների և նրանց կողմնա-կիցների համար դառնում է նահանջի ուղի դեպի Սյունիք: 1921թ. ապրիլի 27-ին, դարձյալ Տաթևի վանքում կայանում է համազանգեզուրյան 2-րդ համա-գումարը, որտեղ Ինքնավար Սյունիքը հռչակվում է Լեռնահայաստան` Գորիս մայրաքաղաքով: Վարչապետ, արտաքին գործերի և ռազմական նախարար է նշանակվում Գ.Նժդեհը: Հունիսի 1-ին Նժդեհի և Սյունիքում ապաստանած ՀՀ վարչապետ Ս.Վրացյանի միջև ստորագրված փաս-տաթղթով ստեղծվում է միասնական կառավարություն: Լեռնահայաստանը վերանվանվում է Հայաստան` Գորիս մայրաքաղաքով: Վրացյանը նշանակվում է վարչապետ: <<Նոր պե-տությունը գոյություն ունեցավ շուրջ մեկ ամիս: Գորիսը դարձավ ՀՀ մայրաքաղաք: Այո', Խորհր-դային Հայաստանի կողքին հռչակվեց երկրորդ հայկական պետությունը»: 1921թ. հունիսի վերջերին Կարմիր բանակը վճռական հարձակում է սկսում Զանգեզուրի ուղ- ղությամբ: Մի կողմից ուժերի անհավասարությունը, մյուս կողմից` Արարատյան դաշտից Սյունի-քի վրայով Պարսկաստան գաղթող փախստականների գործած հոգեբանական ավերածութ-յունները և սերմանած խուճապը , ինչպես նաև ՀԽՍՀ Ժողկոմխորհի նախագահ Ալ. Մյասնիկ- յանի հավաստիացումները, որ Սյունիքը Հայաստանի մաս է լինելու, Նժդեհին ստիպում են իշ- խանությունը հանձնել բոլշևիկներին : Զանգեզուրը խորհրդայնացվում է և միանում Խորհրդա-յին Հայաստանին: Սյունաց նոր ազատամարտի շնորհիվ հնարավոր չեղավ Հայաստանից պոկել Սյունիքը` Հա- յաստանի աշխարհագրական ողնաշարը կազմող ռազմաստրատեգիական մի տարածք,առանց որի ոչ միայն հնարավոր չէր լինի Արցախի ազատագրությունը 1990-ական թթ., այլև կբացառ- վեր Հայաստանի Հանրապետության կենսունակ լինելիության հնարավորությունը:

**Եզրակացություն։**

 Ամփոփելով մեր հետազոտություն կարող ենք փաստել հետևյալ իրողությունները։

1.Սյունիքի հնագույն բնակիչները մեր և կենսաբանական և լեզվական նախնիներն են եղել, ինչն ապացուցվում է Սևանա լճի ավազանից մինչև Մեղրի ընկած տարածքում գտնվող ժայռապատկերներ-գաղափարագրերի գոյությամբ, որոնք կարող էին գրված լինել միայն հայերեն լեզվամտածողություն ունեցող մարդկանց կողմից։

2.Սյունիքի տարածքն ընդգրկված է եղել առաջին համակայկական թագավորության՝ Վանի աշխարհակալության սահմաններում, իսկ Եռաբլրի սարահարթում հայտնաբերված Արտաշես Ա արքայի սահմանաքարի փաստն ապացուցում է, որ Հայոց պետության անբաժան մասն է կազմել նաև հաջորդ հարյուրամյակներում։

3.Արշակունիների օրոք Սյունաց նախարարական տունն ամենապատվավոր դիրքերում է եղել և Արշակունյաց բանակին տալիս էր բոլոր նախարարական տներից ամենանաշատ՝ 19400 զինվոր։

4.Արշակունյաց թագավորության անկումից հետո պարսիկները հաշվի են նստել Սյունիքի ռազմական ուժերի հետ և հենց նրանց են վստահել Կովկասյան լեռնանցքների պաշտպանությունը։

5.10-12-րդ դդ Սյունիքն ամուր պատնեշ է հանդիսացել Կենտրոնական Հայաստանի համար հարավ արեւելքից արշավող ցեղերի դեմ, իսկ Բագրատունիների թագավորության անկումից հետո Մատթեոս Ուռհայեցու վկայությամբ Հայոց եկեղեցիներում ծիսակատարությունների ժամանակ Հայոց զորավոր տերեր են հիշել Սյունիքի թագավորներին։

6.18-րդ դարում սյունեցիները Դավիթ Բեկի գլխավորությամբ հաջողությամբ ավարտեցին պետականության վերականգնման փորձը։

7.1918-1921թթ.Սյունիք-Զանգեզուրը կարողացավ դիմակայել թուրք-ադրբեջանական- բոլշևիկյան զավթիչներին և մնաց Հայաստանի կազմում։

8.Սյունիքն ունեցել է նաև փառահեղ հոգևոր մշակութային պատմություն և միջին դարերում տվել է «փիլիսոփա», «քերթող» պատվանուններով հոգևոր մշակութային գործիչների մի ողջ աստղաբույլ։Սյունաց միջնադարի դպրոցը որպես գիտության հորդառատ աղբյուր հոգևոր սնունդ է տվել միջնադարի հայ մտավորականության մեծ մասին։ Գլաձորի համալսարանն արժանացել է «երկրորդ Աթենք » , Գրիգոր Տաթևացին՝ «երկրորդ Լուսավորիչ Հայկազյան ազգի» պատվանուններին։ Սյունիքից է սկսվել 17-րդ դարի մտավոր վերածնունդը .......

Այսպիսով ՍՅՈՒՆԻՔՆ իր էթնիկական պատկերով, իր փառավոր պատմությամբ միշտ Հայոց աշխարհի անկապտելի մասն է եղել, իսկ Սյունիքում ստեղծված մշակութային արժեքները ոչ միայն հայ այլև համաշխարհային մշակութային գանձարանի պատվավոր սեփականությունն են։

Օգտագործված գրականության ցանկ։

Մարտիրոսյան Հ.,,Հայոց հնագույն պատմության էջեր,, Երևան 2011թ.,

Ալիշան Ղ.,, Սիսական,, Վենետիկ 1893թ.,

Григорян Гр.,,Очерки историй Сюника XI-XV ва.,,,

Հախվերդյան Ս.,, Հայոց հնագույն պետականությունների հետ Սյունիքի առնչությունների շուրջ,,

Լրաբեր հասարակական գիտությունների 2006թ.,

Օրբելյան Ստ.,, Պատմություն նահանգին Սիսական,, Երևան 1986թ.,

Կորյուն,,Վարք Մաշտոցի,, Երևան 1994թ.,

Բարխուդարյան Ս.,,Դերբենտի հայ - աղվանական թագավորությունը,, Պատմաբանասիրական հանդես 1969թ.,

Ուռհայեցի Մ.,, Ժամանակագրություն,, Վաղարշապատ 1898թ.,

Եղիազարյան Ա.,, Հայ Բագրատունիների տերությունը,, Երևան 2011թ.,

Տարոնցի Ստ.,, Պատմություն Տիեզերական,, Փարիզ 1859թ.,

Մովսիսյան Ա.,, Ուրվագծեր հայ դպրոցի և մանկավարժության պատմության,, Երևան 1969թ.,

Գևորգյան Ա.,,Վայոց ձորի և Որոտանի որմնանկարչությունը XIII-XVIIդդ.,, Երևան 2003թ.,

Հախվերդյան Ս .,, Գորիսի ամփոփ պատմություն,, Երևան 2005թ